
E SAILA:  INTERPELAZIOAK, MOZIOAK ETA
          ADIERAZPEN POLITIKOAK
11-25/MOC-00100. Erabakia, zeinaren bidez Nafarroako Gobernua premiatzen baita albait lasterren eta osorik garatu dezan 11/2017 Foru Legea, uztailaren 3koa, zeinaren bidez aldatu baitzen azaroaren 26ko 33/2013 Foru Legea, 1936ko kolpe militarraren ondorioz eraildako eta errepresioaren biktima izandako Nafarroako herritarrei errekonozimendua eta ordain morala ematekoa
Osoko Bilkurak onetsi du
Legebiltzarreko Erregelamenduko 125. artikuluan ezarritakoa betez, agintzen da Nafarroako Parlamentuko Aldizkari Ofizialean argitara dadin Nafarroako Parlamentuko Osoko Bilkurak 2025eko irailaren 18an onetsitako erabakia, zeinaren bidez Nafarroako Gobernua premiatzen baita albait lasterren eta osorik garatu dezan 11/2017 Foru Legea, uztailaren 3koa, zeinaren bidez aldatu baitzen azaroaren 26ko 33/2013 Foru Legea, 1936ko kolpe militarraren ondorioz eraildako eta errepresioaren biktima izandako Nafarroako herritarrei errekonozimendua eta ordain morala ematekoa. Hona testua:
"1. Nafarroako Parlamentuak Nafarroako Gobernua premiatzen du albait lasterren eta osorik garatu dezan 11/2017 Foru Legea, uztailaren 3koa, zeinaren bidez aldatu baitzen azaroaren 26ko 33/2013 Foru Legea, 1936ko kolpe militarraren ondorioz eraildako eta errepresioaren biktima izandako Nafarroako herritarrei errekonozimendua eta ordain morala ematekoa.

2. Nafarroako Parlamentuak Nafarroako Gobernua premiatzen du, uztailaren 3ko 11/2017 Foru Legetik betetzeke dagoen edukia osorik betetzen hasteko (horren bidez, 1936ko kolpe militarraren ondorioz eraildako eta errepresioaren biktima izandako Nafarroako herritarrei errekonozimendua eta ordain morala emateko 33/2013 Foru Legea, azaroaren 26koa, aldatu zen), 12 hilabeteko epean ekitaldi instituzional bat antolatu eta egin dezan, foru lege horren lehenbiziko xedapen gehigarrian jasotzen dena betetze aldera, auzi horrek ukitutako pertsonen eskarien alde”.
Iruñean, 2025eko irailaren 22an
Lehendakaria: Unai Hualde Iglesias

